****

**รายงานผลการดำเนินงานตามนโยบาย**

**ของนายกองค์การบริหารส่วนตำบลจอมศรี**

**ประจำปีงบประมาณ 2562**

**(1 ตุลาคม 2561 - 30 กันยายน 2562)**

**องค์การบริหารส่วนตำบลจอมศรี**

 **อำเภอเชียงคาน จังหวัดเลย**

**-1-**

**ตามบทบัญญัติในมาตรา 58/5 วรรคห้า แห่งพระราชบัญญัติสภาตำบลและองค์การบริหารส่วนตำบล พ.ศ . 2537 แก้ไขเพิ่มเติมจนถึงฉบับที่ 5 พ.ศ. 2546 กำหนดให้นายกองค์การบริหาร ส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี และวรรคหก กำหนดให้คำแถลงนโยบายและรายงานแสดงผลการปฏิบัติงานตามนโยบายให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย**

**ตามที่องค์การบริหารส่วนตำบลจอมศรี ได้ประกาศใช้ข้อบัญญัติงบประมาณรายจ่ายประจำปีงบประมาณ 2562 และได้เริ่มดำเนินการมาตั้งแต่เดือนตุลาคม 2561 เป็นต้นมาจนถึงเดือน กันยายน 2562 นายกองค์การบริหารส่วนตำบลจอมศรี ได้บริหารงานองค์การบริหารส่วนตำบลจอมศรี ตามนโยบายที่แถลงต่อองค์การบริหารส่วนตำบลจอมศรี เมื่อวันที่ 3 ธันวาคม 2556 ที่ผ่านมานั้น จึงขอรายงานผลการปฏิบัติงานตามนโยบายการบริหารงานองค์การบริหารส่วนตำบลจอมศรี ประจำปีงบประมาณ 2562 (1 ตุลาคม 2561- 30 กันยายน 2562) ดังนี้**

***1.นโยบายด้านโครงสร้างพื้นฐาน***

1.1 สร้างและบำรุงรักษาถนนทุกสายทั้งเส้นหลักและทางเชื่อมระหว่างหมู่บ้าน

1.2 สร้างและบำรุงรักษาแหล่งน้ำและระบบชลประทาน

1.3 ให้การสนับสนุนด้านเทคนิค วิชาการเครื่องมือ เครื่องจักรกล บุคลากรในการพัฒนาและแก้ไขปัญหาโครงสร้างพื้นฐาน ให้กับหมู่บ้านในพื้นที่ตำบลจอมศรี

1.4 ขยายเขตระบบจำหน่ายไฟฟ้า ตามสภาพพื้นที่ให้ครอบคลุมและทั่วถึง เพื่อรองรับการขยายตัวของหมู่บ้านในอนาคต

1.5 ติดตั้งโคมไฟสาธารณะริมถนน ในเขตพื้นที่ตำบลจอมศรีให้ครอบคลุมและทั่วถึง

**โครงการ/กิจกรรมที่ดำเนินการ**

|  |  |  |  |  |
| --- | --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) | หมายเหตุ |
| 1. | โครงการก่อสร้างถนนคอนกรีตเสริมเหล็ก สายดอนหอ บ้านนาสี หมู่ที่ 1 | 256,000 | 234,650 | เบิกจ่ายแล้ว  |
| 2. | โครงการก่อสร้างถนนคอนกรีตเสริมเหล็ก สายดอนหอ บ้านหินตั้ง หมู่ที่ 3  | 167,000 | 152,950 | เบิกจ่ายแล้ว  |
| 3. | โครงการก่อสร้างถนนคอนกรีตเสริมเหล็ก สาย วังกอไผ่ บ้านหินตั้ง หมู่ที่ 3 | 317,000 | 286,900 | เบิกจ่ายแล้ว  |
|  |  |  |  |  |

**-2-**

|  |  |  |  |  |
| --- | --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) | หมายเหตุ |
| 4. | โครงการก่อสร้างถนนคอนกรีตเสริมเหล็ก สาย วังหลุม บ้านจอมศรี หมู่ที่ 2  | 241,000 | 221,350 | เบิกจ่ายแล้ว |
| 5. | โครงการก่อสร้างถนนคอนกรีตเสริมเหล็ก สายแสนสำราญ-หาดทรายขาว บ้านแสนสำราญ หมู่ที่ 4 | 256,000 | 230,850 | เบิกจ่ายแล้ว |
| 6. | โครงการปรับผิวทางแอสฟัลท์ติกคอนกรีต สายบ้านนายสงกา-บ้านนายสม บ้านนาสี หมู่ 7 | 392,000 | 380,000 | เบิกจ่ายแล้ว |
| 7. | โครงการปรับผิวทางแอสฟัลท์ติกคอนกรีต สายบ้านลุงวิวถึงบ้านนางลำดวน บ้านจอมศรี หมู่ 2 | 308,000 | 299,000 | เบิกจ่ายแล้ว |
| 8. | โครงการปรับผิวทางแอสฟัลท์ติกคอนกรีต สายวัดราษฎรบำรุงธรรม บ้านศรีพัฒนา หมู่ 5 | 308,000 | 299,000 | เบิกจ่ายแล้ว |
| 9. | โครงการปรับผิวทางแอสฟัลท์ติกคอนกรีต ถนนสายบ้านนายหมักและสายห้วยทราย บ้านนาสี หมู่ 7 | 321,000 | 302,000 | ใช้เงินทุนสำรองเงินสะสม(ส่วนเกินร้อยละยี่สิบห้า) |
| 10. | โครงการซ่อมสร้างถนนแอสฟัลท์ติกคอนกรีต (โดยวิธี pavement in place recycling) ถนนสายบ้านแสนสำราญ-นาป่าหนาด (ลย-ถ1-0055) บ้านแสนสำราญ หมู่ 4 | 3,230,000 | 2,150,000 | ใช้เงินทุนสำรองเงินสะสม(ส่วนที่อยู่ในร้อยละ ยี่สิบห้า) |
| 11. | โครงการปรับปรุงซ่อมแซมถนนภายในหมู่บ้านเสริมผิวพาราแอสฟัลท์ติกคอนกรีต บ้านแสนสำราญ หมู่ 4  | 1,964,000 | 1,280,000 | เงินอุดหนุนเฉพาะกิจ |
| 12. | โครงการปรับปรุงถนนภายในหมู่บ้านเสริมผิวพาราแอสฟัลท์ติกคอนกรีต บ้านแสนสำราญ หมู่ 4 | 683,000 | 459,000 | เงินอุดหนุนเฉพาะกิจ |
| 13. | โครงการจัดการน้ำตามปรัชญาเศรษฐกิจพอเพียง(ธ.น้ำใต้ดินระบบปิด) | 58,000 | 58,000 | สำรองจ่ายงบกลาง |
|  |  |  |  |  |

**-3-**

|  |  |  |  |  |
| --- | --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) | หมายเหตุ |
| 14. | โครงการซ่อมแซมถนนเพื่อการเกษตร สายกกโพธิ์ บ้านหินตั้ง หมู่ 6 | 30,800 | 30,700 | สำรองจ่ายงบกลาง |
| 15. | โครงการจ้างเหมาบริการขุดจัดทำธนาคารน้ำใต้ดิน สายหน้าปั๊มน้ำมันบ้านยายบอย หมู่ 1 | 43,000 | 43,000 |  |
| 16. | โครงการจ้างเหมาบริการขุดจัดทำธนาคารน้ำใต้ดิน รอบศูนย์พัฒนาเด็กเล็กบ้านนาสี | 4,500 | 4,500 |  |
| 17. | ปรับปรุงซ่อมแซม ถนนสายต่างๆภายในตำบลโดยการนำยางมะตอยและคอนกรีตมากลบหลุม | - | 27,500 | จ่ายจากค่าวัสดุก่อสร้าง |
| 18. | สำรวจผังตำบลเพื่อจัดทำระบบธนาคารน้ำใต้ดินแบบเปิด |  | 50,000 |  |
| 19. | ปรับปรุงซ่อมแซมไฟฟ้าสาธารณะ | 90,000 | 90,000 |  |
| 20. | ปรับปรุงระบบประปาหมู่บ้าน ม.1,2,4,8 | - | - |  |
| 21. | จัดซื้อหิน3/4เพื่อทำธนาคารน้ำใต้ดิน | - | 27,000 | จ่ายจากค่าวัสดุก่อสร้าง |
|  |  |  |  |  |
|  | **รวม** | **8,669,300** | **6,626,400** |  |

**-4-**

***2.นโยบายด้านเศรษฐกิจ***

2.1 สนับสนุนส่งเสริมการลงทุนและพาณิชยกรรม โดยสร้างระบบเศรษฐกิจที่ดี มั่นคงเสริมสร้างการค้า จัดให้มีศูนย์กลางจำหน่ายสินค้าผลิตภัณฑ์พื้นบ้าน การลงทุนอุตสาหกรรมในครัวเรือนหรืออุตสาหกรรมขนาดย่อม

2.2 ส่งเสริมระบบเศรษฐกิจชุมชน และการสร้างความเข้มแข็งของชุมชนแบบพอเพียงและชุมชนแบบพึ่งตนเอง

2.3 ส่งเสริมอาชีพ เพิ่มรายได้ให้กับประชาชนโดยยึดหลักปรัชญาเศรษฐกิจพอเพียงตามแนวพระราชดำริของพระบาทสมเด็จพระเจ้าอยู่หัว

2.4 ส่งเสริมให้ประชาชนได้นำภูมิปัญญาของท้องถิ่นมาใช้ให้เกิดประโยชน์ เพื่อเพิ่มรายได้ให้แก่ราษฎรในท้องถิ่น

2.5 จัดตั้งกลุ่มสหกรณ์ จัดหางบประมาณมาส่งเสริมอาชีพ เพื่อส่งเสริมให้ประชาชนมีรายได้เพิ่มขึ้นเป็นการแก้ไขปัญหาเบื้องต้นในการที่ขาดเงินทุนให้แก่ราษฎรในตำบลจอมศรี

**โครงการ/กิจกรรมที่ดำเนินการ**

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 1. | เงินทุนหมุนเวียน(โครงการเศรษฐกิจชุมชน) | 700,000 | 700,000 (ปล่อยกู้) |
| รวม | **700,000** | **700,000** |

***3.นโยบายด้านสังคม***

3.1 ส่งเสริมการสร้างชุมชนน่าอยู่ และการสร้างความเข้มแข็งและความสามัคคีของชุมชน โดยเน้นการมีส่วนร่วมของทุกภาคส่วนในชุมชน

3.2 สนับสนุนการจัดสวัสดิการ และการฝึกอบรมจัดตั้ง ตลอดทั้งการฝึกอบรมทบทวนให้แก่ อปพร., อส.ตร. และ ชรบ.

3.3 ส่งเสริมการดำเนินงานของศูนย์พัฒนาครอบครัว สนับสนุนให้ทุกภาคส่วนของสังคมมีส่วนร่วมในกิจกรรมที่เป็นการเสริมสร้างความเข้มแข็งและความอบอุ่นให้แก่ครอบครัว

3.4 สนับสนุนกิจกรรมสร้างระบบความปลอดภัยในชีวิตและทรัพย์สินของประชาชนในตำบล ตลอดทั้งการป้องปรามปัญหายาเสพติด โดยการจัดตั้งหน่วยงานสายตรวจตำบล

3.5 ประสานงานกับหน่วยงานที่เกี่ยวข้อง ในการจัดอบรมให้ความรู้เกี่ยวกับการป้องกันและบรรเทาสาธารณภัย ตลอดจนจัดหาอุปกรณ์ในการป้องกันและบรรเทาสาธารณภัยให้แก่ประชาชน เพื่อให้ประชาชนได้มีส่วนร่วมในการบรรเทาสาธารณภัยที่เกิดขึ้น

 **-5-**

3.6 ให้การสงเคราะห์ผู้สูงอายุ คนพิการ ผู้ป่วยเอดส์ ผู้ด้อยโอกาสทางสังคม และเด็กนักเรียนที่ขาดแคลน

3.7 ส่งเสริมและเพิ่มคุณค่าของผู้สูงอายุ โดยหากิจกรรมและอาชีพเสริม

3.8 ปรับปรุงที่อยู่อาศัยสำหรับผู้สูงอายุ ผู้พิการ ซึ่งเป็นผู้มีรายได้น้อยและผู้ยากไร้

3.9 สนับสนุนนโยบายรัฐบาล ในการป้องกันและปราบปรามและบำบัดยาเสพติด

**โครงการ/กิจกรรมที่ดำเนินการ**

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 1. | โครงการพัฒนาศักยภาพผู้สูงอายุ | 40,000 | 27,500 |
| 2. | โครงการฝึกอบรมการป้องกันและบรรเทาสาธารณภัย(การดับเพลิงเบื้องต้น) | 20,000 | 19,910 |
| 3. | โครงการแข่งขันกีฬาต้านยาเสพติดตำบลจอมศรี | 60,000 | 22,950 |
| 4. | จัดซื้อไฟไวเรน(งานป้องกัน) | 15,000 | 15,000 |
| 5. | จัดซื้อวิทยุสื่อสารเคลื่อนที่(งานป้องกัน) | 25,000 | 23,500 |
| 6. | อุดหนุนโครงการป้องกันและแก้ไขปัญหายาเสพติดอำเภอเชียงคาน | 10,000 | 10,000 |
| 7. | จัดซื้อเครื่องแท่นตัดไฟเบอร์(งานป้องกัน) | 3,950 | 3,950 |
| 8. | จัดซื้อตู้เชื่อมไฟฟ้า(งานป้องกัน) | 3,250 | 3,250 |
| 9. | จัดซื้อสว่านไฟฟ้า (งานป้องกัน) | 1,550 | 1,550 |
| 10. | วัสดุเครื่องแต่งกาย(ชุดดับเพลิง) | 20,000 | 13,000 |
| 11. | วัสดุเครื่องดับเพลิง | 25,000 | 24,000 |
| 12. | จ่ายเบี้ยยังชีพผู้สูงอายุ | 6,426,000 | 6,323,300 |
| 13. | จ่ายเบี้ยยังชีพคนพิการ | 2,112,000 | 2,019,200 |
| 14. | จ่ายเบี้ยยังชีพผู้ป่วยเอดส์ | 71,500 | 71,500 |
|  |  |  |  |
|  | **รวม** | **8,833,250** | **8,578,610** |

**-6-**

***4.นโยบายด้านสาธารณสุขและสิ่งแวดล้อม***

4.1 ส่งเสริม ระบบสาธารณสุขมูลฐานให้มีความเข้มแข็ง โดยการสนับสนุนและส่งเสริมให้ประชาชนในตำบลจอมศรีมีความรู้เกี่ยวกับโรคภัยไข้เจ็บต่างๆ พร้อมทั้งป้องกันโรคระบาดและโรคติดต่อ โดยให้มีการตรวจสุขภาพประจำปี รวมทั้งสามารถปฐมพยาบาลเบื้องต้นได้

4.2 สนับสนุนกิจกรรมอาสาสมัครสาธารณสุขตำบล ในการให้ความช่วยเหลือประชาชนได้อย่างมีประสิทธิภาพ

4.3 ส่งเสริมให้ประชาชนในตำบลจอมศรี มีสุขภาพร่างกายแข็งแรง ส่งเสริมให้มีการเล่นกีฬาและการออกกำลังกาย

4.4 สนับสนุนพัฒนาคุณภาพชีวิตชาวตำบลจอมศรีตามยุทธศาสตร์อยู่ดีมีสุข

4.5 ส่งเสริมและปรับปรุงระบบสิ่งแวดล้อม ตลอดจนการบำบัดและฟื้นฟูทรัพยากรธรรมชาติและสิ่งแวดล้อมให้มีความสมบูรณ์

4.6 ปรับปรุงภูมิทัศน์ที่สำคัญและบำรุงรักษาสถานที่พักผ่อนหย่อนใจ สวนสาธารณะ

4.7 การพัฒนาจัดสร้างที่กำจัดขยะมูลฝอยและสิ่งปฏิกูลในตำบลได้อย่างมีประสิทธิภาพและถูกสุขลักษณะ

4.8 รณรงค์สร้างจิตสำนึก และการมีส่วนร่วมของประชาชนในตำบลในการอนุรักษ์ทรัพยากรธรรมชาติและสิ่งแวดล้อม เพื่อให้เกิดการใช้ประโยชน์อย่างคุ้มค่าสูงสุด โดยส่งเสริมให้มีการคัดแยกขยะมูลฝอยในครัวเรือน สนับสนุนกิจกรรม การอนุรักษ์อ่างเก็บน้ำและลำน้ำการตรวจคุณภาพน้ำ สนับสนุนกิจกรรมการอนุรักษ์ป่าชุมชน

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 1. | โครงการระบบการแพทย์ฉุกเฉิน | 500,000 | 476,895.80 |
| 2. | สมทบระบบหลักประกันสุขภาพในระดับท้องถิ่นหรือพื้นที่ | 70,000 | 70,000 |
| 3. | จัดซื้อวัสดุวิทยาศาสตร์หรือการแพทย์(วัคซีนป้องกันและควบคุมโรคพิษสุนัขบ้า เป็นต้น) | 70,000 | 67,757 |
| 4. | โครงการส่งเสริมการปลูกต้นไม้และหญ้าแฝก | 20,000 | 5,470 |
| 5. | ค่าบริการทิ้งขยะ(เทศบาลเชียงคาน) | 155,000 | 114,900 |
| 6. | โครงการชุมชนปลอดขยะ | 202,690 | 202,690 |
| 7. | จัดซื้อเครื่องแต่งกาย รองเท้าบู๊ท ถุงมือ เสื้อ ฯลฯ | 10,000 | 5,910 |
| 8. | โครงการส่งเสริมการจัดทำถังขยะเปียกครัวเรือน | 55,000 | 54,980 |
| 9. | โครงการป้องกันและควบคุมโรคไข้เลือดออก | 5,000 | 2,160 |
| 10. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.1 | 20,000 | 20,000 |
| 11. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.2 | 20,000 | 20,000 |
| 12. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.3 | 20,000 | 20,000 |

-7-

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 13. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.4 | 20,000 | 20,000 |
| 14. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.5 | 20,000 | 20,000 |
| 15. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.6 | 20,000 | 20,000 |
| 16. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.7 | 20,000 | 20,000 |
| 17. | โครงการเงินอุดหนุนสำหรับการดำเนินงานตามแนวทางโครงการพระราชดำริด้านสาธารณสุข ม.8 | 20,000 | 20,000 |
| 18. | จัดซื้อเครื่องอัดก้อนพลาสติก  | 8,000 | 8,000 |
| 19. | โครงการฝึกการป้องกันและบรรเทาสาธารณภัย(การดับเพลิงเบื้องต้น) | 20,000 | 19,910 |
| 20. | โครงการจัดตั้งกองทุนขยะเพื่อการสงเคราะห์ อบต.จอมศรี | - | - |
|  | **รวม** | **1,275,690** | **1,188,672.8** |

***5.นโยบายด้านการศึกษา ศาสนา วัฒนธรรม และกีฬา***

5.1 ส่งเสริมและสนับสนุนการจัดการศึกษาทั้งในและนอกระบบอย่างต่อเนื่อง โดยจัดให้มีระบบ wi-fi หรือระบบอินเตอร์เน็ตแบบไร้สาย เพื่อรองรับการสืบค้นอินเตอร์เน็ต บริการให้แก่ชาวตำบลจอมศรีได้อย่างทั่วถึง

5.2 สนับสนุนการศึกษาในท้องถิ่น เพื่อเพิ่มประสิทธิภาพการเรียนการสอนและการเรียนรู้ของเด็ก โดยสนับสนุนอุปกรณ์ทางการศึกษา และทุนการศึกษา

5.3 ส่งเสริมให้มีเครือข่ายการเรียนรู้ในชุมชน เพื่อเป็นแหล่งค้นคว้าหาความรู้ โดยประสานความร่วมมือกับหน่วยงานทางการศึกษา เพื่อให้มีแหล่งเรียนรู้ตลอดชีวิต

5.4 ส่งเสริมสนับสนุนเด็ก เยาวชน และประชาชนทั่วไปให้สนใจในการศึกษา การเล่นกีฬา และดนตรี โดยจัดให้มีการแข่งขันกีฬาในระดับต่างๆ

5.5 สนับสนุนโครงการอบรมคุณธรรม จริยธรรม แก่เด็กและเยาวชน เพื่อให้ความรู้ความเข้าใจในหลักธรรมที่เหมาะสมในการดำรงชีวิต

5.6 ส่งเสริมจารีตประเพณี วัฒนธรรมให้เป็นเอกลักษณ์ที่โดดเด่นของตำบลจอมศรี เช่น งานประเพณีไล่ผีหลวง งานประเพณีสงกรานต์ งานประเพณีทอดเทียนโฮม ฯลฯ

5.7 จัดตั้งศูนย์ให้คำปรึกษาด้านกฎหมาย เพื่อเป็นแหล่งให้ความรู้ และเป็นที่ปรึกษาในด้านข้อกฏหมายและอรรถคดี

**-8-**

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 1. | โครงการจ้างนักเรียน/นักศึกษาปฏิบัติงานช่วงปิดภาคเรียน | 25,000 | 24,000 |
| 2. | โครงการอบรมคุณธรรมจริยธรรม | 15,000 | 12,260 |
| 4. | กิจกรรมวันเด็กแห่งชาติ | 30,000 | 29,142 |
| 5. | สนับสนุนค่าใช้จ่ายการบริหารสถานศึกษา(ค่าอาหารศูนย์พัฒนาเด็กเล็ก 2 ศูนย์) | 343,920 | 343,920 |
| 6. | ค่าอาหารเสริม(นม)ศูนย์พัฒนาเด็กเล็ก 2 ศูนย์และโรงเรียน | 592,834.20 | 592,834.20 |
| 7. | วัสดุการศึกษาศูนย์พัฒนาเด็กเล็ก 2 ศูนย์ | 110,500 | 105,400 |
| 8. | อุดหนุนอาหารกลางวันโรงเรียน 3 แห่ง | 1,008,000 | 948,000 |
| 9. | จัดซื้อสระว่ายน้ำอเนกประสงค์ | 200,000 | 121,900 |
| 10. | โครงการเข้าร่วมงานกาชาดดอกฝ้ายบานมะขามหวานเมืองเลย | 20,000 | 5,360 |
| 11. | โครงการส่งเสริมและอนุรักษ์ประเพณีเข้าพรรษา | 10,000 | 9,960 |
| 12. | โครงการส่งเสริมและอนุรักษ์ประเพณีออกพรรษา | 50,000 | 49,360 |
| 13. | อุดหนุนที่ทำการปกครองอำเภอเชียงคานในโครงการงานรัฐพิธี/งานราชพิธี | 10,000 | 10,000 |
| 14. | โครงการธนาคารน้ำใต้ดินรอบศูนย์พัฒนาเด็กเล็กบ้านนาสี  | 32,500 | 32,000 |
| 15. | โครงการก่อสร้างหลังคาเชื่อมต่ออาคารศูนย์พัฒนาเด็กเล็ก | 53,000 | 53,000 |
| 16. | โครงการก่อสร้างเสาธงชาติศูนย์พัฒนาเด็กเล็ก | 20,000 | 20,000 |
| 17. | โครงการปรับปรุงภูมิทัศน์ศูนย์พัฒนาเด็กเล็ก | 164,500 | 164,000 |
|  |  |  |  |
|  | **รวม** | **2,685,254.2** | **2,521,136.2** |

***6.นโยบายด้านการท่องเที่ยว***

6.1 การพัฒนาและส่งเสริมการท่องเที่ยวเชิงอนุรักษ์อย่างสมดุลและยั่งยืน

6.2 ฟื้นฟูเอกลักษณ์ของชุมชน เช่น ภาษาท้องถิ่น ประเพณีและวิถีชีวิตดั้งเดิมของชุมชน

6.3 การพัฒนาอ่างเก็บน้ำซำเต่น อ่างเก็บน้ำโคกหนองหอย ให้เป็นศูนย์เรียนรู้และสถานที่ท่องเที่ยว

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 1. | ประชาสัมพันธ์สถานที่ท่องเที่ยวทางเว็บไซต์ อบต.จอมศรี | - | - |
|  |  |  |  |
| รวม | - | - |

**-9-**

***7.นโยบายด้านการเมืองการบริหาร***

7.1 ส่งเสริมสนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุข โดยมุ่งเน้นให้ประชาชนมีส่วนร่วมในทุกๆด้าน ได้แก่ การสนับสนุนประชาคมองค์กรประชาชน โดยการ “ร่วมคิด ร่วมทำ ร่วมปฏิบัติ และร่วมรับผลประโยชน์ เพื่อประชาชนชาวตำบลจอมศรี”

7.2 ให้ความร่วมมือช่วยเหลือองค์กรปกครองส่วนท้องถิ่น และหน่วยงานอื่นๆทุกแห่งในกรณีที่เหตุจำเป็นเร่งด่วนอันจะก่อให้เกิดความเสียหายร้ายแรงต่อราษฎรในเขตองค์การบริหารส่วนตำบลจอมศรี

7.3 จัดตั้งศูนย์ให้คำปรึกษาทางกฎหมายแก่ประชาชนในตำบล เพื่อให้ประชาชนมีที่ปรึกษาและให้คำแนะนำทางด้านกฏหมาย

7.4 เพิ่มประสิทธิภาพของการประชาสัมพันธ์แบบบูรณาการ เพื่อเป็นการสร้างภาพพจน์สถาบันองค์การบริหารส่วนตำบลจอมศรี ให้ประชาชนยอมรับและให้ความเชื่อถือ

7.5 ปรับเปลี่ยนกระบวนการ หรือวิธีการทำงาน โดยนำการบริหารงานแนวใหม่มาใช้ มีการจัดการระบบการบริหาร และการลดขั้นตอนในการปฏิบัติงาน เพื่อตอบสนองความต้องการของประชาชนด้วยความรวดเร็ว และมีประสิทธิภาพ

7.6 สร้างระบบงานบริหารงานบุคคล โดยยึดหลักการจ่ายค่าตอบแทนตามผลงานโดยดำเนินการประเมินประสิทธิภาพและประสิทธิผลของการปฏิบัติงาน

7.7 เน้นการบริหารราชการแบบเปิดโดยเปิดโอกาส ให้ประชาชนเข้ามามีส่วนร่วมในการบริหารท้องถิ่นมากขึ้น โดยเปิดโอกาสให้ประชาชนเสนอแนะและแสดงความคิดเห็นร่วมปฏิบัติงานและตรวจสอบติดตามประเมินผลการปฏิบัติงาน

7.8 สร้างแรงจูงใจและเพิ่มขวัญ และกำลังใจให้ข้าราชการและผู้ปฏิบัติงานขององค์การบริหารส่วนตำบลจอมศรี ที่ปฏิบัติงานด้วยความทุ่มเท เสียสละ ผลการปฏิบัติงานดีเด่นและเป็นที่ยอมรับ

7.9 สนับสนุนเพิ่มศักยภาพของพนักงาน สมาชิกสภาฯ และผู้บริหาร ให้ได้รับการฝึกอบรมได้เพิ่มพูนความรู้ทักษะ และมีประสบการณ์ในการทำงานมากยิ่งขึ้น

7.10 บริหารการคลังอย่างมีประสิทธิภาพ โดยเฉพาะการรักษาวินัยทางการคลัง

7.11 พัฒนารายได้ขององค์การบริหารส่วนตำบลเพื่อพัฒนาท้องถิ่นให้เจริญก้าวหน้าโดยการปรับปรุงระบบการจัดการเก็บภาษีขององค์การบริหารส่วนตำบลให้สะดวก รวดเร็ว และเป็นธรรม

7.12 ซ่อมแซมต่อเติม ปรับปรุง อาคารที่ทำการองค์การบริหารส่วนตำบลจอมศรีหลังเดิม รวมทั้งปรับปรุงสภาพภูมิทัศน์ในเขตองค์การบริหารส่วนตำบลจอมศรี ตลอดจนการศึกษาความเป็นไปได้ในการก่อสร้างอาคารที่ทำการองค์การบริหารส่วนตำบลจอมศรี หลังใหม่

7.13 ปรับปรุงห้องประชุมองค์การบริหารส่วนตำบลจอมศรีให้มีมาตรฐาน พร้อมที่จะจัดประชุมในระดับต่างๆ

7.14 จัดซื้อวัสดุอุปกรณ์ ครุภัณฑ์ที่จำเป็นต่อการปฏิบัติงานของพนักงานและเจ้าหน้าที่ให้พร้อมปฏิบัติหน้าที่บริการประชาชนตำบลจอมศรี

**-10-**

|  |  |  |  |
| --- | --- | --- | --- |
| ลำดับที่ | โครงการ/กิจกรรม | งบประมาณที่ตั้งไว้(บาท) | งบประมาณที่ใช้ไป(บาท) |
| 1. | ประชุมพนักงานและลูกจ้างอย่างน้อยเดือนละ 1 ครั้ง(เพื่อติดตามและประเมินผลงาน) | - | - |
| 2. | ประชาสัมพันธ์เชิญชวนประชาชนเข้าร่วมรับฟังการประชุมสภาองค์การบริหารส่วนตำบลจอมศรี โดยผ่านกำนัน/ผู้ใหญ่บ้าน ทุกหมู่บ้าน | - | - |
| 3. | จัดทำสื่อประชาสัมพันธ์ผลการดำเนินงานของอบต.(จดหมายข่าว รายงานผลการดำเนินงานประจำปี เป็นต้น) | - | - |
| 4. | แต่งตั้งประชาชนที่คัดเลือกจากประชาคมหมู่บ้านเข้าร่วมเป็นกรรมการในการจัดซื้อจัดจ้างโครงการต่างๆ  | - | - |
| 5. | ประชาสัมพันธ์ข้อมูลข่าวสารการดำเนินงานต่างๆของอบต.จอมศรี ผ่านหอกระจายข่าวของหมู่บ้าน | - | - |
| 6. | ประชาสัมพันธ์ข้อมูลข่าวสารการดำเนินงานต่างๆของอบต.จอมศรี ผ่านเว็บไซต์ อบต.จอมศรี (www.jomsi.go.th) | 7,000 | 7,000/ปี |
| 7. | โครงการจัดกิจกรรมวันท้องถิ่นไทย | 10,000 | 5,300 |
| 8. | โครงการอบต.เคลื่อนที่ให้บริการประชาชน | 30,000  | 12,960 |
| 9. | โครงการประชุมประชาคมตำบลเพื่อจัดทำแผนพัฒนาท้องถิ่น (พ.ศ.2561-2565) | 10,000 | 5,173 |
| 10. | โครงการสนับสนุนงบประมาณดำเนินงานศูนย์ปฏิบัติการร่วมในการช่วยเหลือประชาชนของอปท.ระดับอำเภอ  | 12,000 | 12,000 |
| 11. | จัดซื้อเครื่องปรับอากาศ(กองช่าง) | 24,000 | 24,000 |
| 12. | จัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์(กองช่าง) จำนวน 1 เครื่อง | 4,300 | 3,990 |
| 13. | จัดซื้อเครื่องคอมพิวเตอร์โน๊ตบุ๊ก(ศูนย์พัฒนาเด็กเล็ก) จำนวน 1 เครื่อง | 21,000 | 20,500 |
| 14. | จัดซื้อเครื่องปรับอากาศ(ศูนย์พัฒนาเด็กเล็ก) จำนวน 4 เครื่อง | 112,000 | 112,000 |
| 15. | จัดซื้อตู้เก็บเอกสารแบบบานเลื่อนกระจก(ศูนย์พัฒนาเด็กเล็ก) | 10,000 | 9,600 |
| 16. | จัดซื้อตู้ล๊อกเกอร์แบบ 18 ช่อง (ศูนย์พัฒนาเด็กเล็ก) | 32,000 | 31,200 |
| 17. | สมทบกองทุนเงินทดแทน(พนักงานจ้าง) | 6,000 | 5,100 |
| 18. | ค่าใช้จ่ายในการเดินทางไปราชการ คณะผู้บริหาร สมาชิกสภาฯ พนักงาน ลูกจ้าง อปพร. อบต.จอมศรี | 477,610 | 393,891.5 |
| 19. | จัดทำคู่มือในการพิจารณาอนุญาตของทางราชการสำหรับประชาชน(ตามพรบ.อำนวยความสะดวก) | - | - |
|  |  |  |  |
|  | **รวม** | **755,910** | **642,714.5** |

☯☯☯☯☯☯☯☯☯☯☯☯☯☯